
[bookmark: _Hlk223945329]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀՀ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ 
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ ֆինանսների նախարարություն
	27․07.2026թ.
N 01/34-2/20045-2026

	ՀՀ վարչապետի աշխատակազմի ղեկավարի 21.07.2026թ. N 02/16.7/24826-2026 հանձնարարականով ներկայացված՝ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և ՀՀ առողջապահության նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ կառավարության պահուստային ֆոնդի միջոցներից ՀՀ առողջապահության նախարարությանը (այսուհետ՝ ՀՀ ԱՆ) հատկացնել 16.7 մլն դրամ՝ Գազայի հատվածից առողջական լուրջ խնդիրներ ունեցող երեք երեխաներին, յուրաքանչյուրին 1 ուղեկցողով, բժշկական առաքելության մեկնող ՀՀ ԱՆ 2 աշխատողների, ՀՀ տեղափոխման և նրանց բուժման նպատակով ծախսերի համար:
Նախագծի հիմնավորմամբ ներկայացվել է, որ 3 երեխաների բուժօգնության կազմակերպման նախնական ծախսերն, ըստ ախտորոշման բուժման մոտավոր արժեքների, կազմում են ընդհանուր 12.5 մլն դրամ, սակայն ներկայացված չեն այդ արժեքների ձևավորման հաշվարկ հիմնավորումները, ինչպես նաև կոնկրետ բժշկական կենտրոններ՝ «Արաբկիր» ԲՀ և «Նորք-Մարաշ» ԲԿ ուղղորդելու պատճառաբանությունները:
Նախագծով նախատեսված է նաև 1 օրվա գիշերակաց Ամմանում 6 անձի համար՝ (6*50,160 ՀՀ դրամ =300,960 ՀՀ դրամ) և Նախագծի հիմնավորմամբ պարզաբանված չէ 6 առանձին սենյակներ հաշվարկելու նպատակը՝ նկատի ունենալով, որ 6 անձանցից 3-ը, հանդիսանալով առողջական լուրջ խնդիրներ ունեցող երեխաների ուղեկցողները, վերջիններիս առողջական վիճակներից ելնելով, ենթադրվում է, որ պետք է լինեն խնամքի տակ գտնվող երեխաների հետ նույն սենյակում՝ անհրաժեշտության դեպքում խնամելու և հոգ տանելու նրանց:
ՀՀ կառավարությունում քննարկումների արդյունքներով Նախագծով նախատեսվող ծախսերն առաջնահերթ և հրատապ համարվելու պարագայում առաջարկում ենք հիմնավորմամբ ներկայացնել 3 երեխաների բուժման համար անհրաժեշտ ծառայությունների արժեքների ձևավորման հաշվարկ հիմնավորումներն ու մարդասիրական գործընթացի համար պահանջվող ծախսային կարիքների ճշգրտված գնահատականը, որի առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում։






Միաժամանակ, առաջարկում ենք Նախագծին կից Հավելված N 3-ը և Հավելված N 6-ը համապատասխանեցնել միմյանց, իսկ N 5 Հավելվածի վերնագրում «№ 9 ՀԱՎԵԼՎԱԾՈՒՄ» բառակապակցությունը փոխել «№ 9.1 ՀԱՎԵԼՎԱԾՈՒՄ» բառակապակցությամբ:
	















 ՉԻ ԸՆԴՈՒՆՎԵԼ:
 Հաշվի առնելով այն, որ թվով 3 պացիենտների ախտորոշումը տրվել է վերջիններիս բնակության վայրում, ուստի հնարավոր չէ հստակ գնահատական տալ թե, որքան կկազմի վերջիններիս բուժումը ՀՀ-ում, ուստի հաշվարկները նախնական են, իսկ վճարում կատարվելու է ըստ փաստացի կատարված բուժման, այսպիսով հատկացված գումարի այն մասը, որ չի ծախսվի կվերադարձվի ՀՀ պետական բյուջե:
Պացիենտների բուժումը կոնկրետ «Արաբկիր» և «Նորք-Մարաշ» բժշկական կենտրոններում կազմակերպելու հանգամանքին, ապա այն  պայմանավորված է նրանով, որ ընտրված պացիենտների ախտորոշումներին համապատասխան` հիվանդությունների շարունակական (դիսպանսեր) հսկողությունը ՀՀ-ում իրականացվում է հիշյալ երկու ԲԿ-ներում, մասնավորապես` 
· Պացիենտ 1. ախտորոշումը` առաջնային հիպերօքսալուրիա, ենթարկվել է լյարդի և երիկամի փոխպատվաստման։ Խորհուրդ է տրվել որոշել տակրոլիմուսի մակարդակը արյան մեջ և երիկամի բիոպսիա: Հետազոտության, երիկամի բիոպսիան, ինչպես նաև փոխպատվաստված պացիենտների դիսպանսեր հսկողությունը ներկա պահին հնարավոր է իրականացնել միայն «Արաբկիր» ԲԿ-ում:
· Պացիենտ 2 և 3. երկու երեխաներն էլ ունեն սրտի բնածին արատ, որոնց վիրահատական միջամտությունները հնարավոր է իրականացնել «Նորք-Մարաշ» ԲԿ-ում:
«Արաբկիր» ԲԿ-ն հանդիսանում է երկրի խոշորագույն բազմապրոֆիլ մանկական բժշկական կենտրոններից մեկը, որտեղ գործում են եզակի մանկական ծառայություններ (օրինակ՝ մանկական նեֆրոլոգիա, մանկական վիրաբուժություն, նյարդաբանություն, հետազոտական լաբորատորիաներ և այլն):
«Նորք-Մարաշ» ԲԿ-ն Հայաստանում և տարածաշրջանում առաջատարն է մանկական սրտաբանության և մանկական սրտային վիրաբուժության ոլորտում:
Դիտարկումը ընդունվել է, սակայն ներկայացված ծախսը հաշվարկվել է գործուղման ծախսերի փոխհատուցման մեխանիզմով յուրաքանչյուր անձի մասով, սակայն նշված ծախսը հնարավոր է և չկատարվի և ծախսերը փոխհատուցվի ըստ փաստացի կատարողականի:
  Ընդունվել է։
Կատարվել են համապատասխան փոփոխությունները։
   

	2. ՀՀ Աշխատանքի և սոցիալական հարցերի նախարարություն
	23․07.2026թ.
 ԱԹ//29418-2026

	««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և փոփոխություններ, Հայաստանի Հանրապետությաան կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և ՀՀ առողջապահության նախարարությանը գումար հատկացնելու մասին» ՀՀ կառավարության որոշման նախագծի վերաբերյալ Աշխատանքի և սոցիալական հարցերի նախարարությունն առաջարկություններ և դիտողություններ չունի։
	 Ընդունվել է։

	3. ՀՀ արտաքին գործերի նախարարություն
	21․07.2026թ.
№ 1111/37502-26

	ՀՀ արտաքին գործերի նախարարությունն ուսումնասիրելով «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և ՀՀ առողջապահության նախարարությանը գումար հատկացնելու մասին» որոշման նախագիծը, (այսուհետ՝ Նախագիծ) հայտնում է  հետևյալ դիտարկումները. 	
	Նախագծին կից հիմնավորմամբ որպես իրավական հիմք փաստացի վկայակոչված է միայն բյուջետային օրենսդրությունը (ֆինանսաիրավական կողմը)  մինչդեռ, ըստ իրավական կարգավորման առարկայի, Նախագիծն ընգրկում է նաև միջազգային հումանիտար համագործակցությանը, օտարերկրյա քաղաքացիների բժշկական օգնության կազմակերպմանը և միջազգային կազմակերպությունների հետ համագործակցության հարաբերությունները։  
  	Բացակայում է Հայաստանի Հանրապետության կողմից իրականացվող հումանիտար նախաձեռնության նյութաիրավական հիմքը:
Ելնելով վերոգրյալից նպատակահարմար է լրամշակել Նախագծի հիմնավորումը՝ այն լրացնելով նաև կիրառելի իրավական հիմքերով  (մասնավորապես՝ «Բնակչության բժշկական օգնության և սպասարկման մասին» ՀՀ օրենքի  1-ին և 23-րդ հոդվածների)՝ ապահովելով Նախագծի բավարար իրավական հիմնավորվածությունը։
	







   Ընդունվել է։
  Կատարվել է համապատասխան փոփոխությունը։

 















	Առողջապահության նախարարություն
